CELEX: 62014CA0114
Language: sl
Date: 2015-04-21 00:00:00
Title: Zadeva C-114/14: Sodba Sodišča (veliki senat) z dne 21. aprila 2015 – Evropska komisija/Kraljevina Švedska (Neizpolnitev obveznosti države — Davek na dodano vrednost — Šesta direktiva 77/388/EGS — Direktiva 2006/112/ES — Člena 132(1)(a) in 135(1)(h) — Oprostitve — Javne poštne službe — Poštne znamke — Direktiva 97/67/ES)

22.6.2015   
            
            
               SL
            
            
               Uradni list Evropske unije
            
            
               C 205/11
            
         Sodba Sodišča (veliki senat) z dne 21. aprila 2015 – Evropska komisija/Kraljevina Švedska
   (Zadeva C-114/14) (1)
   
   ((Neizpolnitev obveznosti države - Davek na dodano vrednost - Šesta direktiva 77/388/EGS - Direktiva 2006/112/ES - Člena 132(1)(a) in 135(1)(h) - Oprostitve - Javne poštne službe - Poštne znamke - Direktiva 97/67/ES))
   (2015/C 205/14)
   Jezik postopka: švedščina
   
      Stranki
   
   
      Tožeča stranka: Evropska komisija (zastopnika: J. Enegren in L. Lozano Palacios, agenta)
   
      Tožena stranka: Kraljevina Švedska (zastopnika: U. Persson in A. Falk, agentki)
   
      Izrek
   
   
               1.
            
            
               Kraljevina Švedska s tem, da opravljanja storitev javnih poštnih služb, razen prevoza potnikov in telekomunikacijskih storitev, in dobav blaga v zvezi z opravljanjem teh storitev ter dobav poštnih znamk po nominalni vrednosti, ki se uporabljajo za poštne storitve na nacionalnem ozemlju, ni oprostila plačila davka na dodano vrednost, ni izpolnila obveznosti, ki jih ima na podlagi členov 132(1)(a) in 135(1)(h) Direktive Sveta 2006/112/ES z dne 28. novembra 2006 o skupnem sistemu davka na dodano vrednost.
            
         
               2.
            
            
               Kraljevini Švedski se naloži plačilo stroškov.
            
         
      (1)  UL C 135, 5.5.2014.